Oficialusis leidinys L 071 , 15/03/2003 p. 0017 - 0018



Komisijos sprendimas 2003 m. kovo 13 d. iš dalies pakeičiantis Sprendimą 2002/657/EB dėl mažiausiųjų privalomų aptikti tam tikrų likučių kiekių (MPAK) nustatymo gyvūninės kilmės maisto produktuose (pranešta dokumentu Nr. C(2003) 764) (tekstas svarbus EEE) (2003/181/EB) EUROPOS BENDRIJŲ KOMISIJA, atsižvelgdama Europos bendrijos steigimo sutartį, atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB [1], ypač į jos 15 straipsnio 1 dalies antrąją pastraipą, kadangi: (1) likučių buvimas gyvūninės kilmės produktuose kelia susirūpinimą visuomenės sveikata, (2) būtina numatyti palaipsnį mažiausiųjų privalomų aptikti kiekių (MPAK) nustatymą, kai taikomi analitiniai metodai medžiagoms, kurioms nėra nustatyti ribiniai leistini kiekiai, o svarbiausia toms medžiagoms, kurių naudojimas nėra leistas arba konkrečiai uždraustas Bendrijoje, kad būtų užtikrintas suderintas Direktyvos 96/23/EB įgyvendinimas. (3) nustačius chloramfenikolį, nitrofuranus ir medroksiprogesterono acetatą gyvūninės kilmės maisto produktuose, dėl kiekio, nustatytino suderintiems šių medžiagų MPAK, buvo sutarta konsultuojantis su Bendrijos rekomenduojamomis laboratorijomis, nacionalinėmis rekomenduojamomis laboratorijomis ir valstybėmis narėmis. (4) vis tik vienos iš pirmiau nurodytų medžiagų skyrimas zootechniniais tikslais ir toliau leidžiamas nustačius griežtas sąlygas, nustatytas Direktyvos 96/22/EB 5 straipsnyje. (5) būtina numatyti suderintus kiekius šioms medžiagoms kontroliuoti, kad būtų užtikrintas toks pat vartotojų apsaugos lygis visoje Bendrijoje. Dėl to Komisijos sprendimas 2002/657/EB [2] turėtų būti iš dalies pakeistas. (6) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas 2002/657/EB iš dalies pakeičiamas taip: 1. 2 straipsnyje "priede" pakeičiama "I priede"; 2. 3 straipsnio b ir c punkte "priedo" pakeičiama "I priedo"; 3. 4 straipsnis pakeičiamas taip: "Valstybės narės užtikrina, kad analitiniai metodai, taikyti šioms medžiagoms nustatyti, atitinka mažiausiuosius privalomus aptikti kiekius (MPAK), išdėstytus II priede, prie jame nurodytų matricų: a) chloramfenikolis; b) nitrofurano metabolitai; c) medroksiprogesteronas." 4. Šio sprendimo priedo tekstas pridedamas II priede. 2 straipsnis Šis sprendimas skirtas valstybėms narėms. Priimta Briuselyje, 2003 m. kovo 13 d. Komisijos vardu David Byrne Komisijos narys [1] OL L 125, 1996 5 23, p. 10. [2] OL L 221, 2002 8 17, p. 8. -------------------------------------------------- PRIEDAS " II PRIEDAS Maiausieji privalomi aptikti kiekiai Medžiaga ir (arba) metabolitas | Matricos | MPAK | Chloramfenikolis | Mėsa | | Kiaušiniai | 0,3 μg/kg | Pienas | Šlapimas | Akvakultūros produktai | Medus | Medroksiprogesterono acetatas | Kiaulės inkstų riebalai | 1 μg/kg | Nitrofurano metabolitai: | | | —furazolidonas | Paukštiena | 1 μg/kg visiems | —furaltadonas | Akvakultūros produktai | —nitrofurantoinas | —nitrofurazonas | " --------------------------------------------------